CELEX: 22009D0010
Language: el
Date: 2008-02-05 00:00:00
Title: Απόφαση της Μεικτής Επιτροπής του ΕΟΧ αριθ. 10/2009, της 5ης Φεβρουαρίου 2009 , για την τροποποίηση του παραρτήματος VI (σχετικά με τις κοινωνικές ασφαλίσεις) της συμφωνίας για τον ΕΟΧ

19.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 73/45
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 10/2009
   της 5ης Φεβρουαρίου 2009
   για την τροποποίηση του παραρτήματος VI (σχετικά με τις κοινωνικές ασφαλίσεις) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα VI της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 113/2008 της 7ης Νοεμβρίου 2008 (1).
            
         
               (2)
            
            
               Η απόφαση της διοικητικής επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων αριθ. 208, της 11ης Μαρτίου 2008, για τη θέσπιση κοινού πλαισίου για τη συλλογή στοιχείων σχετικά με τη διεκπεραίωση των αιτήσεων συνταξιοδότησης (2) πρέπει να ενσωματωθεί στη συμφωνία,
            
         ΑΠΟΦΑΣΙΖΕΙ:
   Άρθρο 1
   Μετά το σημείο 3.82 (απόφαση αριθ. 207) του παραρτήματος VI της συμφωνίας, προστίθεται το ακόλουθο σημείο:
   
               «3.83.
            
            
               
                  32008 D 0683: απόφαση της διοικητικής επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων αριθ. 208, της 11ης Μαρτίου 2008, για τη θέσπιση κοινού πλαισίου για τη συλλογή στοιχείων σχετικά με τη διεκπεραίωση των αιτήσεων συνταξιοδότησης (ΕΕ L 223 της 21.8.2008, σ. 25).»
            
         Άρθρο 2
   Τα κείμενα της απόφασης αριθ. 208 στην ισλανδική και τη νορβηγική γλώσσα που δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 6 Φεβρουαρίου 2009, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 5 Φεβρουαρίου 2009.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Alan SEATTER
         
      
   
   
      (1)  ΕΕ L 339 της 18.12.2008, σ. 102.
   
      (2)  ΕΕ L 223 της 21.8.2008, σ. 25.
   
      (3)  Δεν έχουν αναφερθεί συνταγματικές απαιτήσεις.